రెసుల్ పూకుట్టి

రెసుల్ పూకుట్టి కేరళకు చెందిన సినిమా సౌండ్ డిజైనర్, సౌండ్ ఎడిటర్, ఆడియో మిక్సర్. స్లమ్‌డాగ్ మిలియనీర్ కోసం రిచర్డ్ ప్రైక్, ఇయాన్ ట్యాప్‌లతోపాటు ఉత్తమ సౌండ్ మిక్సింగ్ విభాగంలో అకాడమీ అవార్డును గెలుచుకున్నాడు. బ్రిటిష్ సినిమాలతోపాటు హిందీ, తమిళం, మలయాళ భాషలలో పనిచేశాడు. 2010లో భారత ప్రభుత్వం నుండి పద్మశ్రీ పురస్కారం అందుకున్నాడు.

జీవిత విషయాలు 
రెసుల్ 1970 మే 30న కేరళ రాష్ట్రంలోని కొల్లం సమీపంలోని విలక్కుపరలో జన్మించాడు. తండ్రి ప్రైవేట్ బస్ టిక్కెట్ చెక్ చేసేవాడు. రెసుల్ 6 కి.మీ.ల దూరం సమీపంలోని పాఠశాలకు నడిచి వెళ్ళి చదువుకున్నాడు. తన గ్రామంతో కరెంటు లేకపోవడంతో కిరోసిన్ దీపం వెలుతురులో చదువుకున్నాడు.

1987-1990 సమయంలో కాయంకులంలోని మిలాద్-ఇ-షెరీఫ్ మెమోరియల్ కళాశాల నుండి భౌతికశాస్త్రంలో బ్యాచిలర్ డిగ్రీని పూర్తిచేశాడు. బ్యాచిలర్ ఆఫ్ లా డిగ్రీ కోసం తిరువనంతపురంలోని ప్రభుత్వ న్యాయ కళాశాలలో చేరాడు, అయినప్పటికీ అతను దానిని పూర్తి చేయలేకపోయాడు. 1995లో పూణే నగరంలోని ఫిల్మ్ అండ్ టెలివిజన్ ఇన్‌స్టిట్యూట్ ఆఫ్ ఇండియా నుండి పట్టభద్రుడయ్యాడు. అడ్వకేట్‌గా చూడాలన్న తన తండ్రి కోరిక మేరకు ఎల్‌ఎల్‌బీ పరీక్షలు రాసి 2012లో అడ్వకేట్‌గా చేరాడు.

వ్యక్తిగత జీవితం 
పూకుట్టికి షాదియాతో వివాహం జరిగింది. వారికి ఇద్దరు పిల్లలు.

సినిమాలు

అవార్డులు 
 2019: జూలియస్ రచించిన సాక్స్ కి ఉత్తమ సౌండ్ డిజైనింగ్ గోల్డెన్ జ్యూరీ ఫిల్మ్ అవార్డు
 2016: ఇండియాస్ డాటర్ అనే డాక్యుమెంటరీకి గోల్డెన్ రీల్ ఉత్తమ సౌండ్ అవార్డు
 2012: రా.వన్‌ సినిమాకు ఉత్తమ సౌండ్ డిజైన్‌కి జీ సినీ అవార్డు
 2010: పజాస్సి రాజా సినిమాకు ఉత్తమ ఆడియోగ్రఫీకి జాతీయ చలనచిత్ర అవార్డు
 2010: శ్రీ శంకరాచార్య సంస్కృత విశ్వవిద్యాలయం ద్వారా గౌరవ డాక్టరేట్ (డి.లిట్)
 2010: భారత ప్రభుత్వ పద్మశ్రీ
 2009: ఏషియానెట్ ఫిల్మ్ అవార్డ్స్ – స్పెషల్ హానర్ జ్యూరీ అవార్డు
 2009: చక్కులతమ్మ స్వరవర్ష పురస్కారం
 2009: బహదూర్ అవార్డు
 2009: స్లమ్‌డాగ్ మిలియనీర్‌ సినిమాకు ఇయాన్ ట్యాప్, రిచర్డ్ ప్రైక్‌లతోపాటు ఉత్తమ సౌండ్ మిక్సింగ్ కోసం అకాడమీ అవార్డు
 2009: స్లమ్‌డాగ్ మిలియనీర్‌ సినిమాకి గ్లెన్ ఫ్రీమాంటిల్, రిచర్డ్ ప్రైక్, టామ్ సేయర్స్, ఇయాన్ ట్యాప్‌లతోపాటు ఉత్తమ సౌండ్‌గా బాఫ్టా అవార్డు
 2005: ముసాఫిర్‌ సినిమాకు ఉత్తమ ఆడియోగ్రఫీకి జీ సినీ అవార్డు

మూలాలు

బయటి లింకులు 
 అధికారిక వెబ్‌పేజీ 
 
 రెసూల్ పూకుట్టి – వెరైటీలో ప్రొఫైల్
 రెసూల్ పూకుట్టి – ఫిల్మోగ్రఫీ ప్రొఫైల్
 ఆస్కార్ గెలుచుకున్న తర్వాత రెసూల్ తిరిగి వచ్చాడు
 ఇంటర్వ్యూ-చాటింగ్
 సౌండ్ రిజల్యూషన్ – రెసూల్ పూకుట్టి ఫౌండేషన్ గురించి రెసుల్ పూకుట్టి మాట్లాడాడు – ఫ్రైడ్ ఐ 

జీవిస్తున్న ప్రజలు
1971 జననాలు
భారత జాతీయ చలనచిత్ర పురస్కార విజేతలు
భారతీయ సినిమా వ్యక్తులు
కేరళ వ్యక్తులు